Anexa la HCL nr. \_\_\_\_\_\_\_\_\_\_/\_\_\_\_\_\_\_\_\_\_\_\_

ACORD DE PARTENERIAT

**încheiat pentrurealizarea obiectivului de investitii**

**“Varianta de ocolire Baia Mare”– Proiectare si executie**

##### **Părţile**

1. ***Compania Națională de Administrare a infrastructurii Rutiere S.A. (abreviat C.N.A.I.R.),*** companie strategică de interes național, care se organizează şi funcționează în condițiile O.U.G. nr. 84/2003 pentru înființarea Companiei Naționale de Administrare a Infrastructurii Rutiere - S.A. prin reorganizarea Regiei Autonome "Administrația Națională a Drumurilor din România", cu modificările şi completările ulterioare, cu sediul în București, Sectorul 1, bd. Dinicu Golescu nr.38, codul fiscal RO16054368, în calitate de *Beneficiar*, ca titular al dreptului de implementare, denumită**Partener 1 și Lider de parteneriat,**reprezentată prindl. Cristian PISTOL, Director General, pe de o parte,

si

1. ***Unitatea AdministrativăTeritorială JudeţulMaramureş, prin Consiliul Judetean Maramureş***cu sediul în Baia Mare, Str. Gheorghe Sincai nr. 46, cod postal 430311, jud. Maramures, cod fiscal 3627315, reprezentat prin dl. Gabriel Valer ZETEA, Presedinte;
2. ***Unitatea AdministrativăTeritorialăMunicipiul Baia Mare***, judetul Maramureş cu sediul în Baia Mare, str. Gheorghe Șincai nr.37, județul Maramureș, cod fiscal 3627692, reprezentată prin dl. Ioan DoruDĂNCUȘ, Primar,

***in calitate de Implementator, denumite impreuna Partener 2, pe de alta parte.***

**Având în vedere:**

* Propunerea de implementare avansată de Implementator prin adresa C.J. Maramureşnr. 30257 din 19.12.2024;
* Adresa MTI-DGPET prin care se emite un punct de vedere favorabil privind finanțarea proiectului “**Varianta de ocolire Baia Mare**” **– Proiectare si executie**in cadrul PT 2021-2027.

**În temeiul:**

- Art. 33 din O.U.G. nr. 133 din 17 decembrie 2021privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;

- Prevederilor H.G. nr. 829 din 27 iunie 2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;

- Prevederilor Art. XV (1) din O.U.G. nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum şi pentru modificarea şi completarea unor acte normative;

- Hotărârii Consiliului Judetean Maramureş nr. ... din ........2025;

- Hotărârii Consiliului Local al Municipiului Baia Mare, jud. Maramureş nr. ... din ....2025;

- Hotărârii Consiliului de Administraţie al Companiei Naţionale de Administrare a Infrastructurii Rutiere S.A. nr. ...din ...2025.

Au convenit încheierea prezentului Acord de Parteneriat în condițiile, termenele și pentru scopul menționate mai jos.

##### **Obiectul Acordului de parteneriat**

* 1. Obiectul acestui acord de parteneriat este realizarea de proiecte pentru dezvoltarea infrastructurii de transport de natura variantelor ocolitoare, drumurilor de legătură la drumurile naționale, autostrăzilor, drumurilor expres, drumurilor alternative ca soluții pentru descongestionarea de trafic rutier, inclusiv modernizarea, reabilitarea acestora.

Prezentul acord de parteneriat are ca obiect realizarea obiectivului de investitii “**Varianta de ocolire Baia Mare**” **– Proiectare si executie**, denumit in continuare si “Proiect”.

* 1. Scopul acordului de parteneriat incheiat pentru realizarea obiectivului de investitii “**Varianta de ocolire Baia Mare**” **– Proiectare si executie**este acela de a implementa proiectul în cadrul PT 2021-2027.
  2. Acest Acord de parteneriat este parte integrantă din Contractul de finanţare, ca anexă a acestuia.

##### **Principiile de bună practică ale Acordului de parteneriat**

* 1. Părțile trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat. În acest sens, părțile vor numi o echipă mixtă de proiect, prin decizie emisă de Partenerul 1, în baza propunerilor Partenerilor.
  2. Părţile trebuie să se consulte în mod regulat şi să se informeze asupra tuturor aspectelor privind evoluţia proiectului.
  3. Părțile trebuie să implementeze activităţile cu respectarea celor mai înalte standarde profesionale şi de etică.
  4. Părțile sunt obligate să respecte regulile referitoare la conflictul de interese şi regimul incompatibilităţilor, iar, în cazul apariţiei unei asemenea situaţii, să dispună luarea măsurilor care să conducă la stingerea acesteia şi evitarea producerii unei situații similare în viitor.
  5. Părțile înțeleg și acceptă faptul că vor răspunde individual față de Autoritatea de Management PT, pentru realizarea angajamentelor asumate de fiecare dintre aceștia în implementarea proiectului conform Cererii de finanțare si prezentului Acord de Parteneriat.

##### **Roluri şi responsabilităţi în implementarea Proiectului**

* 1. Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

|  |  |  |  |
| --- | --- | --- | --- |
| **Organizaţia** | **Descrierea activităţilor/subactivităților derulate de fiecare partener, în vederea obținerii fiecărui rezultat în parte** | **Rezultate ale proiectului**  **(la care contribuie fiecare partener)** | **Valoarea totală eligibilă alocată fiecărui partener și % din valoarea totală eligibilă a proiectului**  **(lei/%)** |
| **Partener 1** | Asigurarea suportului necesar aprobarii indicatorilor tehnico – economici rezultati in urma Studiului de Fezabilitate elaboratde catre Partenerul 2 | Avizarea in baza documentatiilor elaborate de catre Partenerul 2 in cadrul CTE CNAIR SA, CTE MTI,CTE IM si promovarea HG de aprobare a indicatorilor tehnico – economici | Personal propriu CNAIR SA |
| Exproprierea pentru utilitate publică | Promovarea unor hotărâri de guvern de expropriere, în baza documentelor de identificare a proprietarilor și a raportului de evaluare realizate in cadrul Studiului de Fezabilitate elaborat de catre Partenerul 2 | Se va stabili la momentul depunerii aplicației de finanțare |
| Derularea procesului de accesare a finanțării nerambursabile | Elaborarea și depunerea aplicației de finanțare | Se va stabili la momentul depunerii aplicației de finanțare |
| Derularea procesului derambursare a finanțării | Elaborarea și depunerea cererilor derambursare | Personal propriu CNAIR SA |
| Monitorizarea și urmărirea lucrărilor executate pentru proiectele de infrastructură - Verificarea prin sondaj, de catre CNAIR, prin Directia Calitate si CESTRIN, a lucrarilor executate | Respectarea calitativă și cantitativă a lucrărilor, conform documentației tehnice și normelor aplicabile | Pe tot parcursul desfășurării execuției necesare Proiectului |
| Participarea la recepția obiectivului | Proces Verbal de recepție la terminarea lucrărilor | CNAIR SA, în calitate de partener, va fi notificat cu privire la recepția lucrărilor |
| Preluarea în administrare a obiectivului | Ulterior recepției finale | CNAIR va prelua investiția rezultata, pe baza de delegație din partea ministerului de resort, în numele și pe seama statului român |
| **Partener 2** | Asigurarea asistentei tehnice de specialitate si întocmirea notelor de prezentare ale proiectului in vederea supunerii spre avizare in cadrul CTE CNAIR SA, CTE MTI, CTE IM si promovarea HG de aprobare a indicatorilor tehnico – economici | Avize CTE CNAIR SA, CTE MTI, CTE IM si promovarea HG de aprobare a indicatorilor tehnico – economici | Personal propriu |
| Contractarea serviciilor de realizare a auditului de siguranță rutieră | Realizarea auditului de siguranță rutieră pentru:  Etapa 2 – Proiect Tehnic  Etapa 3 – Anterior recepției și  Etapa 4 – Ulterior recepției | Se va stabili la momentul depunerii aplicației de finanțare |
| Întocmirea documentațiilor cadastrale | Finalizarea procesului de expropriere prin stabilirea situatiei juridice a terenului | Se va stabili la momentul depunerii aplicației de finanțare |
| Derularea procesului de obtinere avize si acorduri | Obtinere avize si acorduri | Se va stabili la momentul depunerii aplicației de finanțare |
| Derularea procedurilor de achiziție, în calitate de autoritate contractantă, pentru contractarea serviciilor desupervizare, proiectare si execuție lucrări, măsuri de publicitate privind finanțarea din PT 2021-2027 precum și pentru alte achiziții necesare implementării Proiectului, inclusiv încheierea și derularea contractelor aferente Proiectului ”**Varianta de ocolire Baia Mare**” **– Proiectare si executie** | Semnarea contractelor de:   1. Supervizare; 2. Proiectare si Execuție lucrări; 3. Măsuri de publicitate privind finanțarea din PT 2021-2027; 4. Asistenta tehnica. | Se va stabili la momentul depunerii aplicației de finanțare |
| Monitorizarea și implementarea Proiectului | Îndeplinirea indicatorilor definiți prin contractul de finanțare (aplicația de finanțare) | Se va stabili la momentul depunerii aplicației de finanțare |
| Monitorizarea și urmărirea serviciilor si lucrarilor executate in cadrul proiectului | Respectarea calitativă și cantitativă a serviciilor si lucrarilor, conform documentației tehnice și normelor aplicabile | Pe tot parcursul desfășurării execuției necesare Proiectului |
| Decontarea serviciilor/ lucrărilor executate de către prestatorii de servicii/antreprenori; elaborarea și depunerea cererilor de rambursare /plată a cheltuielilor aferente implementarii proiectului de infrastructură rutieră | Derularea formalităților necesare întocmirii cererilor de prefinantare/ rambursare/ plată | Partenerul 2 va asigura pregătirea documentației necesare introducerii laprefinantare/rambursare/ plată a lucrărilor/ serviciilor/ produselor aferente Proiectului, conform Cererii de finanțare |
| Întocmirea și supunerea spre aprobare a proceselor- verbale de recepție la terminarea lucrărilor în condițiile prevăzute de lege - Recepția obiectivului | PV de recepție la terminarea lucrărilor | CNAIR va fi inclusă ca invitat în procedura de recepție |
| Monitorizare pe perioada de garanție a lucrărilor. În perioada de garanție, răspunde de implementarea Proiectului de infrastructură rutieră la standardele de calitate prevăzute de legislația în vigoare și își asumă întreaga responsabilitate pentru respectarea prevederilor legale, normelor tehnice, precum și a oricăror alte reglementări în vigoare pentru implementarea Proiectelor de infrastructură rutieră | Proces Verbal de recepție finală a lucrărilor | CNAIR va fi inclusă ca invitat în procedura de recepție |
| Alte categorii de activități care sunt necesare pentru a asigura implementarea proiectelor de infrastructură de transport rutier | Pregatirea, implementarea, recepția și utilizarea în condiții legale a obiectivului | Partenerul 2 și CNAIR vor participa, în limitele legii și ale Acordului de parteneriat la desfășurarea oricăror operațiuni necesare atingerii obiectivelor și indicatorilor din Cererea de finanțare |

* 1. Responsabilități și angajamente financiare între parteneri

Partenerii vor asigura contribuţia la cheltuielile eligibile ale proiectului aşa cum este precizat în Cererea de finanţare

|  |  |
| --- | --- |
| **Organizaţia** | **Contribuţia (unde este cazul)** |
| **Partener 1**  CNAIR SA | Valoarea contribuției la valoarea totală a proiectului (în lei și %)  Se vor defini la momentul depunerii aplicației de finanțare, respectiv solicitarii formularului nr. 1 privind eligibilitatea cheltuielilor in cadrul PT 2021-2027 |
| **Partener 2**  - C.J. Maramureş  - U.A.T. Municipiul Baia Mare, judetul Maramureş | Valoarea contribuției la valoarea totală a proiectului (în lei și %)  Se vor defini la momentul depunerii aplicației de finanțare, respectiv solicitarii formularului nr. 1 privind eligibilitatea cheltuielilor in cadrul PT 2021-2027 |

În plus, fiecare partener va asigura îndeplinirea sarcinilor prezentate la *Articolul 6*.*Drepturile si obligațiile partenerilor/beneficiarului*.

(3) Informații despre conturile bancare

|  | IBAN | Cont | Banca | Sucursala | Adresa sucursala | Alte info. |
| --- | --- | --- | --- | --- | --- | --- |
| Partener 1 | Se vor defini la momentul depunerii aplicației de finanțare | | | | | |
| Partener 2 | Se vor defini la momentul depunerii aplicației de finanțare | | | | | |

Responsabilitățile privind derularea fluxurilor financiare sunt conforme cu prevederile HG nr. 829/27.06.2022 privind aprobarea normelor metodologice de aplicare a prevederilor OUG nr. 133/2021 privind gestionarea financiară a fondurilor europene pentru perioada de programare 2021-2027, cu modificările și completările ulterioare.

##### **Perioada de valabilitate a Acordului de parteneriat**

Perioada de valabilitate a Acordului de parteneriat începe la data semnării prezentului Acord de parteneriat și încetează la data la care Contractul de Finanțare aferent proiectului își încetează valabilitatea sau în alt mod prevăzut de lege.

##### **Drepturile şi obligațiile partenerilor/ beneficiarului**

**6.1. Drepturile partenerilor**

1. Partenerii au dreptul să solicite furnizarea oricăror informaţii şi documente legate de proiect, inclusiv în scopul elaborării rapoartelor de progres și a cererilor de rambursare.
2. Partenerii au dreptul de a solicita rambursarea cheltuielilor angajate ca eligibile conform rolului deținut în proiect.

**6.2. Obligaţiile partenerilor/ beneficiarului**

* 1. Beneficiarul va pregăti cererea de finanţare, cu suportul administrativ al Partenerului 2.
  2. Partenerii se vor asigura că îndeplinesc conditiile de capacitate administrativa prevazute in Ghidul Solicitantului aferent PT 2021-2027.
  3. Partenerii se vor asigura ca documentatiile ce urmeaza a fi elaborate se conformeaza rigorilor impuse pentru asigurarea eligibilitatii cheltuielilor obiectivului in cadrul proiectelor finantate din Instrumente Structurale.
  4. Fiecare Partener este obligat să furnizeze orice informaţii de natură tehnică sau financiară legate de proiect, solicitate de către lider, AM, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale și să asigure toate condițiile pentru efectuarea verificărilor la fața locului.
  5. Beneficiarul va elabora și semna cererea de finanţare, contractul de finanţare și cererile de rambursare.
  6. Parteneriisunt responsabilipentru elaborarea rapoartelor de progres și a cererilor de rambursare precum și pentru verificarea cheltuielilor efectuate in calitate de parteneri și a tuturor documentelor justificative întocmite de către aceștia.
  7. Partenerul 2 va înainta Partenerului 1 toate documentele justificative necesare pentru elaborarea cererilor de rambursare/ rapoartelor de progres lunar, etc.
  8. Beneficiarul va înainta AM cererile de rambursare, împreună cu documentele justificative, rapoartele de progres etc., conform prevederilor legale incidente și ale contractului de finanțare.
  9. Partenerii sunt obligati să deschidă conturi bancare dedicate Proiectului, în conformitate cu prevederile legale în materie în vigoare.
  10. Partenerii sunt obligati să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.
  11. Partenerii se vor consulta cu regularitate, fiecare având obligatia de a îl informa pe celălalt despre progresul în implementarea Proiectului şi de a furniza copii ale rapoartelor de progres şi financiare.
  12. Beneficiarul se va asigura că propunerile pentru modificări ale proiectului care vizează activităţile, rezultatele, indicatorii și bugetul aferente fiecărui partener vor fi convenite prin consimțământ scris al fiecărui partener înaintea de solicitarea aprobării de către Autoritatea de Management.
  13. Partenerii vor asigura desfăşurarea corectă a procedurilor de atribuire a contractelor de achiziţie publică care le revin, conform normelor în vigoare.
  14. Beneficiarul este responsabil cu transmiterea cererilor derambursare către Autoritatea de Management conform prevederilor contractului de finanţare.
  15. Partenerii sunt responsabili, potrivit legii și prezentului acord de parteneriat, în situația recuperării cheltuielilor proprii afectate de neregulile identificate în cadrul proiectului conform notificărilor și titlurilor de creanță emise pe numele fiecaruia sau al amandurora de către Autoritatea de Management (AM).
  16. În raporturile dintre părţi, fiecare parte răspunde doar pentru realizarea activităţilor ce îi revin şi nici una dintre părţi nu este în nici un fel răspunzătoare pentru activităţile realizate sau nerealizate de cealaltă parte.
  17. Partenerii au obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate, în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a Proiectului, oricare intervine ultima.
  18. În termen de maximum 10 zile lucrătoare de la primirea de la Autoritatea de Management a contractului de finanțare/notificărilor/actelor adiționale semnate, Beneficiarul are obligația de a transmite fiecărui partener câte o copie a acestor documente.

##### **Plăți**

* 1. Plăţile pentru proiect vor fi făcute atât de către Beneficiar, cât și de către parteneri, din conturile deschise dedicate proiectului și în limita bugetului alocat pentru fiecare dintre aceștia.
  2. Cheltuielile efectuate de către Beneficiar/parteneri vor fi rambursate de către Autoritatea de Management pe baza documentelor justificative prezentate, în condițiile stabilite în contractul de finanțare.

##### **Achiziții publice**

* 1. Achiziţiile în cadrul proiectului vor fi făcute de către Beneficiar sau de către fiecare membru al parteneriatului conform cererii de finanțare, cu respectarea legislației privind achizițiile publice, a condiţiilor din contractul de finanţare şi a instrucţiunilor emise de AM și/sau alte organisme abilitate.
  2. Orice procedura de achizitie publica va fi initiata in mod obligatoriu sub incidenta unei clauze suspensive care prevede posibilitatea de anulare a procedurii de atribuire a contractului, in sensul ca semnarea contractului este conditionata de aprobarea/obtinerea fondurilor necesare derularii contractului.
  3. Initierea procedurilor de achizitie publica aferente proiectului este conditionata in mod obligatoriu de aprobarea anterioara a “Formularului nr. 1 - Fişa de fundamentare a proiectului propus la finanţare/finanţat din fonduri europene” in scopul asigurarii fondurilor necesare implementarii proiectului.
  4. Semnarea contractelor de achizitie publica pentru prestari servicii/executie lucrari este conditionata in mod obligatoriu de aprobarea anterioara a “Formularului bugetar nr. 23 - Fişa proiectului finanţat/propus la finanţare din fonduri europene” in scopul asigurarii fondurilor necesare implementarii proiectului.
  5. In cazul in care, indiferent de motive, fondurile aferente procedurilor de achizitie nu vor fi alocate, Partenerul avand calitatea de autoritate contractanta isi va rezerva dreptul de a anula procedura de atribuire, fiind imposibilă semnarea contractului.

##### **Proprietatea**

* 1. Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate.
  2. Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin PT, pe o perioadă de 5 ani de la finalizarea proiectului.
  3. Părţile au obligaţia să se asigure că nu vor desfăşura activităţi economice în scopul obţinerii de venituri/profit din echipamentele achiziţionate prin proiect, din documentațiile tehnico-economice elaborate sau din utilizarea infrastructurii/ aplicaţiilor informatice realizate, în afara activităţilor pentru care a fost finanţat proiectul prin acordarea dreptului de utilizare a acestora către terţe părţi (infrastructura şi echipamentele care fac obiectul proiectului finanţat prin fonduri publice nu pot fi utilizate în alt scop/cu altă destinaţie decât cea principală).

##### **Confidențialitate**

* 1. Părţile semnatare ale prezentului acord de parteneriat convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.
  2. Ca excepție de la paragraful (1), următoarele elemente nu vor avea caracter confidențial:

1. Denumirea proiectului, denumirea completă a beneficiarului, data de începere și cea de finalizare ale proiectului, datele de contact – minimum o adresă de e-mail și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
2. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate;
3. dimensiunea și caracteristicile grupului țintă și, după caz, ale beneficiarilor finali ai proiectului;
4. informații privind resursele umane din cadrul proiectului: nume, denumirea postului, timpul de lucru;
5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
6. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
7. elemente de sustenabilitate a rezultatelor proiectului – informații conform contractului de finanțare.

##### **Forța majoră**

(1) Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Acordului de parteneriat, care împiedică executarea în tot sau în parte a Acordului de parteneriat și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, pandemie.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.

(4) Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6) Executarea Acordului de parteneriat va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Acord de parteneriat pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Acordului de parteneriat.

##### **Legea aplicabilă**

* 1. Prezentului Acord de parteneriat i se va aplica legislația românească şi va fi interpretat în conformitate cu aceasta.
  2. Pe durata prezentului Acord de parteneriat, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat, cu respectarea legii aplicabile.

##### **Dispoziţii finale**

* 1. Comunicarea între părți se va realiza prin scrisoare oficială și/sau poștă electronică. Adresele de e-mail care vor fi utilizate în acest scop vor fi comunicate în scris ulterior.
  2. Toate posibilele dispute rezultate din prezentul acord de parteneriat sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

##### **Interpretare**

* 1. Orice expresie și/sau cuvânt care nu este definit în prezentul Acord de parteneriat, dar este definit în Contractul de finanțare/Cererea de finanțare va avea înțelesul prevăzut în aceste documente.
  2. În prezentul acord, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.
  3. Termenul “zi” ori “zile” sau orice referire la zile reprezintă zile lucrătoare dacă nu se specifică în mod deosebit.
  4. În prezentul Acord de parteneriat, trimiterea la un contract presupune referirea în mod specific la forma curentă a acelui contract aşa cum a fost acesta amendat.
  5. În prezentul Acord de parteneriat, titlurile şi cuprinsul sunt inserate numai pentru o mai uşoară referinţă şi nu vor afecta interpretarea prezentului Acord de parteneriat.

Prezentul Acord de parteneriat s-a încheiat astăzi, ……………….., în 3 (trei) exemplare identice, câte unul pentru fiecare parte.

Semnături

|  |  |  |  |
| --- | --- | --- | --- |
| **Partener 1** | Compania Nationala de Administrare a Infrastructurii Rutiere  Director General,  Cristian PISTOL | Semnătura | Data şi locul semnării  Bucuresti |
| **Partener 2** | Consiliul Judetean Maramureş  Preşedinte,  Gabriel Valer ZETEA | Semnătura | Data şi locul semnării |
| U.A.T. Municipiul Baia Mare,  jud. Maramureş  Primar,  Ioan Doru DĂNCUȘ | Semnătura | Data şi locul semnării |